wickkiey/tamil-wikipedia-chunked huggingface dataset:
# சுஜாதா விஜயராகவன்

**சுஜாதா விஜயராகவன்** (*Sujatha Vijayaraghavan*) நடனக் கலைஞர், இசைக்கலைஞர், இசைக்கலைஞர் மற்றும் நுண்கலை ஆராய்ச்சி அறிஞர் என பன்முகங்கள் கொண்ட ஓர் இந்திய எழுத்தாளராவார். புதுச்சேரி பல்கலைக்கழகத்தில் இவர் பேராசிரியராகப் பணியாற்றினார். தமிழ்நாட்டின் சென்னை நகரிலுள்ள நாரத கான சபையின் பாரம்பரிய கலைப் பிரிவுகளில் ஒன்றான நாட்டிய அரங்கம் பிரிவுடன் இணைந்து இவர் இயங்கினார். அமெரிக்காவின் சிக்காக்கோ நகரிலுள்ள நாட்டிய நடன திரையரங்கு என்ற பாரம்பரிய பரதநாட்டிய நிறுவனத்தோடும் இணைந்து செயல்பட்டார். மேலும் இவர் முன்னோடி பரதநாட்டிய நடனக் கலைஞர் கலாநிதி நாராயணனுடன் தொடர்பு கொண்டிருந்தார் .  
தமிழ் பட வர்ணம் திட்டத்தில் மூத்த உறுப்பினராக இருந்த சுஜாதா ஆண்டவன் பிச்சை மற்றும் கும்பகோணம் பானுமதி போன்ற பரதநாட்டிய நடனக் கலைஞர்களின் வாழ்க்கை மற்றும் படைப்புகள் குறித்த பல ஆவணப்படங்களை இயக்கியுள்ளார் . அனிதா குகா, போன்ற நடனக் கலைஞர்களுடன் இணைந்து பரதநாட்டிய நடன தயாரிப்புத் திட்டங்களிலும் இவர் ஒத்துழைத்துள்ளார். தேவி பாரதம் என்ற இசையமைப்பில் பெரும் புகழ்பெற்றார் *:* இது பங்கிம் சந்திர சாட்டர்ச்சி எழுதிய தேசிய பிரார்த்தனை பாடலும் சுப்பிரமணிய பாரதி தமிழில் மொழிபெயர்த்த பாடலுமான வந்தே மாதரம் என்ற பாடலை அடிப்படையாகக் கொண்ட இசை நிகழ்வாகும்.
# சுஜாதா விஜயராகவன்

## நூல் விளக்கம்

- *ஒரு சிறிய வைரம்* ] (தமிழில்). வானதி பதிப்பகம் 1990.
- *அரங்கம் : நாவல்* (தமிழில்). வானதி பதிப்பகம் ,1993.
- *எந்தையும் தாயும்* (தமிழில்). வானதி பதிப்பகம். 1995.
- *அமைதியானவன்* . (2009) பெங்குவின் புத்தகங்கள் . .
- *நூறு தமிழ் நாட்டுப்புற மற்றும் பழங்குடி கதைகள்* . (2010; அரு இராமநாதன் உடன்) ஓரியண்ட் பிளாக்சுவான் .ISBN&nbsp;978-81-250-3920-4 .
# இருஹானி சர்மா

**இருஹானி சர்மா** (*Ruhani Sharma*) ஓர் இந்திய நடிகையும் வடிவகியும் ஆவார், இவர் முதன்மையாக தெலுங்குத் திரைப்படங்களில் பணியாற்றுகிறார். *சி லா சௌவ்* (2018) என்ற காதல் படத்தில் நடித்ததற்காக இவர் பாராட்டுகளைப் பெற்றார்.
# இருஹானி சர்மா

## தொழில்

இமாச்சலப் பிரதேசத்தின் சோலனில் பிறந்து வளர்ந்தார். சண்டிகரின் பஞ்சாப் பல்கலைக்கழகத்தில் பட்டம் பெற்றார். 2013இல் முதன்முதலில் பஞ்சாபி இசைத் தொகுப்புக்களான "கிளாஸ்ரூம்", "குடி து படகா" ஆகியவற்றில் தோன்றினார். இவர் தமிழ்த் திரைப்படங்களில் "கடைசி பெஞ்ச் கார்த்தி" படத்தில் அறிமுகமானார். 2018இல் ராகுல் ரவீந்திரன் இயக்கிய *சி லா சௌ* என்ற தெலுங்குத் திரைப்படத்தில் அறிமுகமானார். மேலும் இவரது நடிப்பு நல்ல வரவேற்பையும் பாராட்டையும் பெற்றது. 2019இல் ரஞ்சித் சங்கர் எழுதி இயக்கிய கமலா என்ற மலையாள திகிலூட்டும் படத்தில் அறிமுகமானார்.
# பிரியங்கா ஜவால்கர்

**பிரியங்கா ஜவால்கர்** (*Priyanka Jawalkar*) (பிறப்பு 12 நவம்பர் 1992) ஓர் இந்திய நடிகையும் வடிவழகியும் ஆவார். குறிப்பாக இவர் தெலுங்கு மொழி படங்களில் பணியாற்றுகிறார். 2017ஆம் ஆண்டு வெளியான *காலா வரம் ஆயே* படத்தின் மூலம் நடிகையாக அறிமுகமான இவர், *டாக்ஸிவாலா*, *திம்மருசு*, *எஸ்ஆர் கல்யாணமண்டபம்* போன்ற படங்களில் நடித்துள்ளார்.
# பிரியங்கா ஜவால்கர்

## ஆரம்ப வாழ்க்கையும் தொழிலும்

பிரியங்கா , 12 நவம்பர் 1992இல் ஆந்திராவின் அனந்தபூரில் ஓர் மராத்தி பேசும் குடும்பத்தில் பிறந்தார். கணினி அறிவியல் பட்டதாயான இவர், ஐதராபாத்து, தேசிய ஆடை வடிவமைப்பு நிறுவனத்தில் ஆடை வடிவமைப்பு தொடர்பான சான்றிதழ் பட்டம் பெற்றுள்ளார். தனது புகைப்படங்களில் சிலவற்றை சமூக ஊடகங்களில் பதிவேற்றிய பிறகு திரைப் படங்களுக்காக அணுகப்பட்டார். 2017 ஆம் ஆண்டு சம்பத் வி.குமார் இயக்கிய தெலுங்கு மொழித் திரைப்படமான *காலா வரம் ஆயே* என்ற படத்தில் அறிமுகமானார். நவம்பர் 2018இல், இவரது இரண்டாவது படமான *டாக்ஸிவாலா* வெளியிடப்பட்டது. இதனை ராகுல் சங்க்ரித்யன் என்பவர் இயக்கியிருந்தார். இவரது நடிப்பில் 2021இல் இரண்டு படங்கள் வெளிவர உள்ளன.
# அசோக் குமார் சென்

**அசோக் குமார் சென்** (*Ashoke Kumar Sen*)(10 அக்டோபர் 1913 - 21 செப்டம்பர் 1996) ஓர் இந்திய வழக்கறிஞர் ஆவார். இவர் இந்தியாவின் முன்னாள் அமைச்சராகவும், இந்திய நாடாளுமன்ற உறுப்பினராகவும் இருந்துள்ளார். இவர் அதிக முறை நாடாளுமன்ற உறுப்பினராக இருந்தது மட்டுமல்லாமல், ஏழுக்கும் மேற்பட்ட பிரதமர்களிடம் அமைச்சராகவும் இருந்தார். பல தசாப்தங்களாக, இவர் தவிர்க்க முடியாத மத்திய சட்ட அமைச்சராக இருந்தார்.
# அசோக் குமார் சென்

## சுயசரிதை

அசோக் குமார் சென், 1913இல் ஒரு பிரபலமான பைத்யா பிராமணக் குடும்பத்தில் பிறந்தார். இவரது தந்தை மாவட்ட ஆட்சியராக இருந்தார். இவரும் அண்ணன் சுகுமார் சென்னும் ஒடிசாவின் சம்பல்பூர் உயர்நிலைப் பள்ளியில் மாணவர்களாக இருந்தனர். சுகுமார் சென் இந்திய அரசு ஊழியரும், இந்தியாவின் முதல் இந்தியத் தலைமைத் தேர்தல் ஆணையர் என்ற பெருமையைப் பெற்றவர். இந்தியா, சூடான் , நேபாளத்தின் முதல் தலைமை தேர்தல் ஆணையராக இருந்துள்ளார். சுகுமார் சென், இங்கிலாந்தின் இலண்டன் பொருளியல் பள்ளியில் படிக்கும்போது இவரது கல்விக்கு நிதியளித்தார்.  
இலண்டனிலிருந்து திரும்பியதும், கொல்கத்தா பல்கலைக்கழகத்தின் நகரக் கல்லூரியில் சட்டம் கற்பிக்கத் தொடங்கினார். பின்னர் தனது 26வது வயதில் கல்கத்தா உயர்நீதிமன்றத்தில் சட்டப் பய்ற்சியினைத் தொடங்கினார். இவர் ஏற்கனவே வணிகச் சட்டம் பற்றி ஒரு புத்தகத்தை எழுதியிருந்தார். அதற்கு இந்தியாவின் எதிர்கால தலைமை நீதிபதியான சுதி ரஞ்சன் தாஸ் அணிந்துரை வழங்கினார்.  
சில வருடங்களுக்குப் பிறகு, பிப்ரவரி 1943 இல், அசோக் குமார் சென் தனது மூத்த வழக்கறிஞர் சுதி ரஞ்சன் தாஸின் ஒரே மகள் அஞ்சனா தாஸ் என்பவரை மணந்தார். இவர்களுக்கு இரண்டு மகன்களும் இரண்டு மகள்களும் இருந்தனர். இவர், உச்ச நீதிமன்றத்தின் மூத்த வழக்கறிஞராகவும், உச்ச நீதிமன்ற வழக்கறிஞர்கள் சங்கத்தின் தலைவராகவும் பல முறை இருந்தார்.  
சென், இரண்டாவது, மூன்றாவது, நான்காவது, ஐந்தாவது , எட்டாவது மக்களவையில் உறுப்பினராக இருந்தார்.  
பின்னர் இவர் மாநிலங்களவை உறுப்பினராக நியமிக்கப்பட்டார். தான் இறப்பதற்கு சில மாதங்களுக்கு முன்பு ஏப்ரல் 1996 வரை மேல் சபையில் உறுப்பினராக இருந்தார்.
# அசோக் குமார் சென்

## அமைச்சர் பணி

அசோக் சென் நேருவின் கீழ் மத்திய சட்ட அமைச்சராக இருந்தார். மேலும், இவர் தகவல் தொடர்பு, எஃகு, சுரங்கங்கள் போன்ற பிற துறைகளுக்கும் பொறுப்பு வகித்தார்.
# அசோக் குமார் சென்

## பிற நடவடிக்கைகள்

தனது வாழ்நாளில், சென், *பசிம் பங்கா சேவா சமிதி* என்ற ஒரு தொண்டு நிறுவனத்தைத் தொடங்கினார். இவர் இந்திய கால்பந்து சங்கத்தின் தலைவராகவும் பணியாற்றினார். இவரது வாழ்நாளில், பல அரிய தொகுப்புகளுடன் கூடிய ஒரு பெரிய சட்ட நூலகத்தையும் உருவாக்கினார். இந்த நூலகம் உலகின் மிகப்பெரிய தனியார் சட்ட நூலகங்களில் ஒன்றாக கருதப்படுகிறது.
# அசோக் குமார் சென்

## நினைவுச்சின்னங்கள்

இவர் பெயரில் இந்திய உச்சநீதிமன்றத்தில் ஒரு கட்டிடம் உள்ளது. இவரது உருவப்படமும் அங்கு தொங்குகிறது. சென் மீது பல ஆவணப்படங்களும் தயாரிக்கப்பட்டுள்ளன.
# அசோக் குமார் சென்

## குடும்பம்

இவரது அண்ணன் சுகுமார் சென் தவிர, இவருக்கு மற்றொரு சகோதரர் அமியா குமார் சென், இரவீந்திரநாத் தாகூரின் கூட்டாளியாக இருந்தார். தாகூர் குடும்ப செய்தித்தாள் பற்றிய புத்தகத்தை எழுதிய அமியா, முன்பு கொல்கத்தா பல்கலைக்கழகத்தில் விரிவுரையாளராகவும், கொல்கத்தா நகரக் கல்லூரியின் முதல்வராகவும் இருந்தார். இவர், நோபல் பரிசு பெற்ற பொருளாதார நிபுணர் அமர்த்தியா சென் என்பவரின் மாமாவும் ஆவார்.
# கீரிப்பல்லன் சுறா

**கீரிப்பல்லன் சுறாக்கள்** (*Thresher shark*) என்பவை உலகின் அனைத்து மித வெப்ப, வெப்பமண்டலப் பெருங்கடல்களில் காணப்படும் அலோபிடே குடும்பத்தின் பெரிய லாம்னிஃபார்ம் சுறாக்கள் ஆகும். இந்த குடும்பத்தில் தற்போது மூன்று இனங்கள் உள்ளன. இவை அனைத்தும் அலோபியாஸ் இனத்திற்குள் உட்பட்டவ.  
2007 முதல் பன்னாட்டு இயற்கை பாதுகாப்பு சங்கத்தால் இந்த மூன்று சுறா இனங்களும் அழிவாய்புள்ள இனம் என்று பட்டியலிடப்பட்டுள்ளன. இவை அனைத்தும் பிரபலமான மீன் பிடி விளையாட்டுக்கான மீன்கள் ஆகும். இந்த சுறாக்களானது, அவற்றின் இறைச்சி, கல்லீரல் (சுறா கல்லீரல் எண்ணெய்க்கு ), தோல், துடுப்பு (சுறா சூப்புக்காக) போன்றவற்றிற்காக வேட்டையாடப்படுகிறன.  
இவை மனிதர்களுக்கு அச்சுறுத்தலானவையாகத் தெரியவில்லை.
# கீரிப்பல்லன் சுறா

## வகைபாடு

இந்த சுறாவின் இனம் மற்றும் குடும்பத்தின் பெயரானது கிரேக்கச் சொல்லான , , என்ற சொல்லில் இருந்து வந்தது. இது கிரேக்க மொழியில் நரி யைக் குறிக்கும் சொல்லாகும். மேலும் இது, **நீண்ட வால் சுறா, சாதாரண அறுவாள் சுறா**, *அலோபியாஸ் வல்பின்*, ** நரி சுறா** என்றும் அழைக்கப்படுகிறது. இதன் பொதுவான அறுவாள் சுறா என்ற பெயரானது இதற்கு உள்ள அறுவாள் போன்ற வால் துடுப்பினால் உண்டானது. இது சுறாவின் உடலில் நீண்டு இருக்கும்.
# பழைய காயல்

**பழைய காயல்** (*Palayakayal*) என்பது இந்திய ஒன்றியம், தமிழ்நாட்டின், தூத்துக்குடி மாவட்டம், திருவைகுண்டம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# பழைய காயல்

## அமைவிடம்

பழைய காயல், மாவட்ட தலைநகரான தூத்துக்குடியிலிருந்து 17 கிலோ மீட்டர் தொலைவிலும், திருவைகுண்டத்திலிருந்து 24 கிலோ மீட்டர் தொலைவிலும், மாநிலத் தலைநகரான சென்னையிலிருந்து 633 கிலோ மீட்டர் தொலைவிலும் உள்ளது.
# பழைய காயல்

## வரலாறு

இந்த ஊரானது ஒரு காலத்தில் காயல் என்று அழைக்கபட்டது. இது பாண்டியர் துறைமுகங்களில் ஒன்றாக இருந்தது. பாண்டியர் படைகளுக்காக இந்த துறைமுகம் வழியாக அரேபியக் குதிரைகள் இறக்குமதி செய்யப்பட்டன. முதலாம் மாறவர்மன் குலசேகர பாண்டியன் காலத்தில் இங்குவந்த மார்கோ போலோ இங்கு நடந்த முத்துக் குளித்தல் பற்றியும், குதிரை இறக்குமதி பற்றியும் எழுதியுள்ளார்.
# பழைய காயல்

## ஊரில் உள்ள கோயில்கள்

- பழைய காயல் சங்குமுகேசுவரர் கோயில்
# சாரு சந்திர பிஸ்வாஸ்

**சாரு சந்திர பிஸ்வாஸ்** (*Charu Chandra Biswas*) (இந்தியப் பேரரசின் ஆணை) (21 ஏப்ரல் 1888 - 9 டிசம்பர் 1960) இந்திய தேசிய காங்கிரசு கட்சியைச் சேர்ந்த அரசியல்வாதியாவார்.
# சாரு சந்திர பிஸ்வாஸ்

## தொழில்

கல்கத்தா உயர் நீதிமன்றத்தில் வழக்கறிஞராக பிஸ்வாஸ் தனது வாழ்க்கையைத் தொடங்கினார். ஏகாதிபத்திய பிரித்தானிய அரசாங்கம் 1931 பிறந்தநாள் மரியாதை பட்டியலில் இவரை இந்தியப் பேரரசின் (CIE) தோழனாக நியமித்தது. பிப்ரவரி 1940 இல், இவர் கல்கத்தா உயர் நீதிமன்ற நீதிபதியாகவும் பின்னர் 1949-50 இல் கல்கத்தா பல்கலைக்கழகத்தின் துணைவேந்தராகவும் நியமிக்கப்பட்டார்..  
இவர், இந்திய நாடாளுமன்றத்தின் மாநிலங்களவைக்கு 1952 முதல் 1960 வரை மேற்கு வங்காளத்திலிருந்து தேர்ந்தெடுக்கப்பட்டார். 1953 முதல் 1954 வரை மாநிலங்களவியில் தலைவராக இருந்தார். இவர் மாநில அமைச்சராகவும், பின்னர் மத்திய சட்டம், சிறுபான்மை விவகார அமைச்சராகவும் இருந்தார்.
# சத்ய நாராயண சின்கா

**சத்ய நாராயண் சின்கா** (*Satya Narayan Sinha*) (9 ஜூலை 1900 - 26 ஜூலை 1983) இந்திய தேசிய காங்கிரசு கட்சியைச் சேர்ந்த அரசியல்வாதி ஆவார். இவர் நாடாளுமன்ற விவகார அமைச்சராக பணியாற்றினார்.
# சத்ய நாராயண சின்கா

## தொழில்

இவர், 1952இல் சமஸ்தீபூர் கிழக்கு மக்களவைத் தொகுதியிலிருந்தும், 1957, 1962இல், சமஸ்தீபூரிலிருந்தும், 1967இல் பீகாரிலுள்ள தர்பங்கா மக்களவைத் தொகுதியிலிருந்தும் இந்திய நாடாளுமன்றத்தின் மக்களவைக்குத் தேர்ந்தெடுக்கப்பட்டார். மேலும், இந்திய அரசியலமைப்பு சட்டமன்ற உறுப்பினராகவும் இருந்தார்.  
சின்கா, 1964 முதல் 1967 வரை நாடாளுமன்ற விவகாரங்கள் மற்றும் தகவல் தொடர்பு அமைச்சராகவும், 1967 முதல் 1971 வரை சுகாதாரம், குடும்பக் கட்டுப்பாடு மற்றும் நகர்ப்புற மேம்பாட்டு அமைச்சராகவும் பணியாற்றினார். இவர் 1971 இல் மத்தியப் பிரதேசத்தின் ஆளுநராக நியமிக்கப்பட்டு 1977 வரை பணியாற்றினார். இவர் 1983 ஜூலை 26 அன்று தனது 83 வயதில் இறந்தார்.
# சோனாலி சக்கரவர்த்தி பானர்ஜி

**சோனாலி சக்கரவர்த்தி பானர்ஜி** (*Sonali Chakravarti Banerjee*) ஓர் இந்திய கல்வியாளர் ஆவார். இவர் தற்போது கொல்கத்தா பல்கலைக்கழகத்தின் துணைவேந்தராக உள்ளார்.
# சோனாலி சக்கரவர்த்தி பானர்ஜி

## சுயசரிதை

பானர்ஜி, கொல்கத்தாவின் மாநிலக் கல்லூரியில் இளங்கலை படிப்பை முடித்தார் பின்னர், கல்கத்தா பல்கலைக்கழகத்தில் முதுகலையையும் முனைவர் பட்டத்தையும் பெற்றார். ஆகஸ்ட் 2017இல், கொல்கத்தா பல்கலைக்கழகத்தின் துணைவேந்தராக நியமிக்கப்பட்டார். அப்போதைய துணைவேந்தர் சுரஞ்சன் தாஸ் ஜாதவ்பூர் பல்கலைக்கழகத்திற்கு மாற்றப்பட்டார்.  
பெங்காலி கவிஞர் நரேந்திரநாத் சக்கரவர்த்தியின் மகளான இவர் மேற்கு வங்காள முதல்வரின் தலைமை ஆலோசகராக பணியாற்றும் அலபன் பந்தோபாத்யாய் என்பவரை மணந்தார்.
# கொங்கரப்பட்டி

**கொங்கரப்பட்டி** (*Kongarapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கரப்பட்டி ஊராட்சிக்கு உட்பட்டது.
# கொங்கரப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், அரூரிலிருந்து 29 கிலோமீட்டர் தொலைவிலும் அமைந்துள்ளது.
# கொங்கரப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 1,187 குடும்பங்களும் 4,449 மக்களும் வசித்து வந்தனர். இதில் 2,288 ஆண்களும் 2,161 பெண்களும் அடங்குவர்.
# ஹரிஹர தேசிக பரமாச்சாரியர்

**அரிகர தேசிக பரமாச்சாரியர்** (பிறப்பு: 25 மார்ச் 1954) மதுரை ஆதினத்தின் 293-வதும், தற்போதைய மடாதிபதியும் ஆவார். 292-வது மடாதிபதியாக இருந்த அருணகிரிநாதர் 2021 ஆகத்து 13 முக்தி அடைந்ததை அடுத்து, 2019 சூன் 19 முதல் ஆதீனத்தின் இளைய மடாதிபதியாக இருந்த இவர் 2021 ஆகத்து 23 அன்று மதுரை ஆதினத்தின் புதிய மடாதிபதியாக, **ஸ்ரீலஸ்ரீ ஹரிஹர ஸ்ரீ ஞானசம்பந்த தேசிக சுவாமிகள்** என்ற பெயரில் முடிசூடப்பட்டார்.
# ஹரிஹர தேசிக பரமாச்சாரியர்

## வரலாறு

ஹரிஹர தேசிக பரமாச்சாரியாரின் இயற்பெயர் பெயர் பகவதி இலெட்சுமணன். இவர் 1954 மார்ச் 25 அன்று திருநெல்வேலியில் காந்திமதிநாதன் பிள்ளை, ஜானகி தம்பதிகளுக்கு மகனாகப் பிறந்தார். இவர் தனது 21-வது அகவையில் குன்றக்குடி ஆதீனத்தில் ஆறுமுகத் தம்பிரானாகவும், 1976 முதல் 1980 வரை தருமபுரம் ஆதீனத்தில் நெல்லையப்பத் தம்பிரானாகவும், 1980 முதல் 2019 வரை திருவாவடுதுறை ஆதீனத்தில் சுந்தரமூர்த்தி தம்பிரானாகவும் 39 ஆண்டுகள் பணியாற்றி வந்தார். அதன் பின்னர் மதுரை ஆதீனத்தின் மடாதிபதி அருணகிரிநாதரல் 2019 சூன் 6 அன்று மதுரை ஆதீனத்தின் இளைய ஆதீனமாக நியமிக்கப்பட்டார்.
# ஹரிஹர தேசிக பரமாச்சாரியர்

## சீர்திருத்தப் பணிகள்

- 20 ஆண்டுகளாக முந்தைய ஆதீனம் நிறுத்தி வைத்திருந்த, மதுரை மீனாட்சி அம்மன் கோவிலில் அன்றாடம் அதிகாலை நடைபெறும் முதல் பூஜையும், இரவு நடைபெறும் கடைசி பூஜையும் ஆதீன மடத்தின் சார்பில் நடத்தப் பணித்துள்ளார்.
- ஆதீன மடத்தில் அன்றாடப் பூஜையின் போது மடத்திற்கு வரும் அடியவர்கள், வெளியூர் யாத்திரிகர்களுக்கு அன்னதானம் வழங்கும் பணியை மீண்டும் தொடரப் பணித்துள்ளார்.
- வாரம் தோறும் சனி மற்றும் ஞாயிற்று கிழமைகளில் மடத்தில் தேவார, திருவாசகம் நடத்தும் நிகழ்வுகளையும் தொடர உத்தரவிட்டுள்ளார்.
- மதுரை ஆதீன மடத்திற்கு சொந்தமான 5 கோவில்களில் குடமுழுக்கு பணிகளை நிறைவேற்றுவதற்கும், தினசரி பூஜைகளை தவறாமல் தொடர்வதற்கும் உத்தரவிட்டுள்ளார்.
- மதுரை ஆதீன மடத்திற்கு மதுரை மாவட்டம் முழுவதும் பல்வேறு இடங்களில் கடைகள், வீடுகள் உள்ளன. மேலும், தூத்துக்குடி, பழனி, திருவாரூர், சிவகங்கை உள்ளிட்ட பல்வேறு மாவட்டங்களில் ஆயிரக்கணக்கான ஏக்கர் நிலங்கள் உள்ளன. பல்லாயிரம் கோடி மதிப்புள்ள இந்த சொத்துக்கள் நெடுங்கால குத்தகை மற்றும் வாடகைக்கு கொடுக்கப்பட்டுள்ளன. அதில், பெரும்பாலும் வாடகை தொகை கட்டப்படாமலும், குத்தகை இடங்களில் தனி நபர் ஆக்கிரமிப்பும் அதிகரித்து உள்ளன. மதுரை ஆதீன மடத்தின் சொத்துக்களை முறையாக நிர்வகிப்பதில் முந்தைய ஆதீனம் தவறிய நிலையில், புதிய ஆதீனம் அவைகளை கணக்குப் பார்த்து மீட்டு பத்திரபடுத்தும் நடவடிக்கைகளை செய்யுமாறு உத்தரவிட்டுள்ளார்.
# குன்றக்குடி திருவண்ணாமலை ஆதீனம்

**குன்றக்குடி ஆதீனம்** அல்லது **குன்றக்குடி திருவண்ணாமலை ஆதீனம்** (**Tiruvannamalai Adheenam,** or **Kunnakudi Tiruvannamalai Mutt Adikam** or **Kunnakudi Adheenam**) தமிழ்நாட்டின் சிவகங்கை மாவட்டம், திருப்பத்தூர் வட்டம், குன்றக்குடியில் அமைந்த 500 ஆண்டு கால பழையான சைவ சித்தாந்த மடம் ஆகும். இம்மடத்தின் ஆதீனமாக இருந்தவர் புகழ்பெற்ற குன்றக்குடி அடிகள் ஆவார். குன்றக்குடி ஆதீனத்தின் 45 மடாதியாக இருந்த குன்றக்குடி அடிகள் 15 ஏப்ரல் 1995 அன்று முக்தி அடைந்த பின்னர், தற்போது குன்றக்குடி பொன்னம்பல அடிகளார் இந்த ஆதீனத்தின் 46வது மடாதியாக உள்ளார்.
# குன்றக்குடி திருவண்ணாமலை ஆதீனம்

## வரலாறு

இந்த ஆதீனம் தமிழகத்தில் சைவமும் தமிழும் ஒருங்கே வளர்க்க கட்டமைக்கப்பட்ட பக்தி இலக்கிய கால ஆதீனங்களில் முதன்மையானது ஆகும். இவ்வாதீனம் பொ.ஊ. 11ஆம் நூற்றாண்டில் திருவண்ணாமலையில் நிறுவப்பட்டது ஆகும். பொ.ஊ. 19ம் நூற்றாண்டில் இராமேசுவரத்திற்கு வந்த திருவண்ணாமலை ஆதீன குருமாகசன்னிதானத்தை இராமநாதபுர சேதுபதி மன்னர் கேட்டுக்கொண்டதின் பெயரில் அப்பொழுதில் இருந்து காரைக்குடி அருகில் உள்ள குன்றக்குடியில் நிறுவப்பட்டு, இன்றுவரை அங்கேயே திகழ்ந்து வருகிறது.
வேளாள மரபில் இந்த அதீனம், மயிலம் பொம்மபுர ஆதீனத்தோடு துளுவ வேளாளர் பிரிவினர்க்கு பாத்தியப்பட்டது ஆகும்.
# குன்றக்குடி திருவண்ணாமலை ஆதீனம்

## சமூக சீர்த்திருத்தம்

திருவண்ணாமலை ஆதீனத்தின் மறைந்த குருமகாசந்நிதானம் குன்றக்குடி அடிகளார் அவர்கள், சமூக சீர்த்திருத்தர் தந்தை பெரியார் அவர்களோடு இணக்கமான நட்புடன் பழகியவர். மக்களிடம் புரையோடிய சாதி இருக்கங்களையும், மூட நம்பிக்கைகளையும் நீக்க அரும்பாடுபட்டவர்.
# குன்றக்குடி திருவண்ணாமலை ஆதீனம்

## அருகில் அமைந்த இடங்கள்

- குன்றக்குடி முருகன் கோயில்
- குன்றக்குடி குடைவரை கோயில்
- பிள்ளையார்பட்டி கற்பக விநாயகர் கோயில்
# குன்றக்குடி திருவண்ணாமலை ஆதீனம்

## இதனையும் காண்க

- குன்றக்குடி அடிகள்
- ஆதீனம்
- தருமை ஆதீனம்
- திருவாவடுதுறை ஆதீனம்
- திருப்பனந்தாள் காசிமடம்
- மதுரை ஆதீனம்
- மயிலம் பொம்மபுர ஆதீனம்
# முக்குளோரோநைத்திரசோமெத்தேன்

**முக்குளோரோநைத்திரசோமெத்தேன்** (*Trichloronitrosomethane*) CCl<sub>3</sub>NO என்ற மூலக்கூற்று வாய்ப்பாட்டால் அடையாளப்படுத்தப்படுகிறது. நைத்திரசோ ஆல்கேனின் குளோரினேற்ற சேர்மமான இது ஆழ்ந்த நீலநிற நீர்மமாகவும் வலிமையான கண்ணீர் வரவழைக்கும் சேர்மமாகவும் காணப்படுகிறது.
# முக்குளோரோநைத்திரசோமெத்தேன்

## தயாரிப்பு

பின்வரும் தயாரிப்பு முறைகளில் முக்குளோரோநைத்திரசோமெத்தேன் தயாரிக்கப்படுகிறது:  
- முக்குளோரோமெத்தில்சல்பினிக் அமிலத்தை நைத்திரிக் அமிலத்துடன் சேர்த்து ஆக்சிசனேற்றம் செய்து தயாரிக்க இயலும்.  
- சோடியம் முக்குளோரோமெத்தில் சல்பினேட்டுடன் சோடியம் நைத்திரைட்டும் சோடியம் நைத்திரேட்டு அல்லது கந்தக அமிலத்திலிட்ட பொட்டாசியம் நைத்திரேட்டு சேர்த்து வினைபுரியச் செய்து தயாரிக்கலாம்.  
- முக்குளோரோ அசித்தைட்ரோ ஆக்சமிக் அமிலத்தை வெப்பச்சிதைவுக்கு உட்படுத்தியும் தயாரிக்கலாம்.
# முக்குளோரோநைத்திரசோமெத்தேன்

## வேதியியல்

முக்குளோரோநைத்திரசோமெத்தேன் நிலைப்புத்தன்மையற்ற ஒரு சேர்மமாகும். நைத்திரோசில் குளோரைடு, நைத்திரசன் ஆக்சைடுகள் மற்றும் குளோரோபிக்ரின் சேர்மங்களாக முக்குளோரோநைத்திரசோமெத்தேன் மெல்ல மெல்ல சிதைவடைகிறது. .
# 1100 அலுமினியம் உலோகக் கலவை

**1100 அலுமினியம் உலோகக் கலவை** (*1100 aluminium alloy*) என்பது அலுமினியத்தை அடிப்படையாகக் கொண்டு வணிக ரீதியாக தூய்மை செய்யப்பட்ட (1000 அல்லது 1xxx தொடர்) கலப்புலோகமாகும். குறைந்தபட்சம் 99% அலுமினியம் இக்கலப்புலோகத்தில் சேர்க்கப்படுகிறது. 1000 எண் தொடரில் அதிக அளவில் கலக்கப்படும் உலோகக் கலவையாக இது சிறப்பு பெற்றுள்ளது. இந்தத் தொடரில் இயந்திர ரீதியாக வலுவான கலப்புலோகமும் இதுவேயாகும். உலோகத்துண்டுகளைப் பிணைப்பதற்கு உதவும் பிணைப்பாணியாகவும் 1100 அலுமினியம் உலோகக் கலவை பயன்படுகிறது.  
அதே நேரத்தில், உயர் மின் கடத்துத்திறன், வெப்ப கடத்துத்திறன், அரிப்பு எதிர்ப்பு மற்றும் வேலைத்திறன் போன்ற செயல்பாடுகளை, ஒப்பீட்டளவில் மற்ற தொடர் உலோகக் கலவைகளுடன் ஒப்பிடும்போது இது இலேசானதாகவும் நன்மைகளையும் வைத்திருக்கிறது. குளிர்வித்தல் செய்வதன் மூலம் இதைக் கடினப்படுத்தலாம், ஆனால் வெப்ப சிகிச்சை மூலம் இயலாது.  
Al99.0Cu, A91100 ஆகியவை இதனுடைய மாற்றுப் பெயர்களில் அடங்கும். 1100 மற்றும் இதன் பல்வேறு தரங்கள் ஐ.எசு.ஓ தரநிலைகளான 6361 மற்றும் ஏ.எசு.டி.எம் தரநிலைகள் பி209, பி210, பி211, பி221, பி483, பி491 மற்றும் பி547 போன்றயவற்றுக்கு நிகராக உள்ளன.
# 1100 அலுமினியம் உலோகக் கலவை

## வேதி இயைபு

1100 அலுமினியக் கலப்புலோகத்தின் இயைபு பின்வருமாறு:
- அலுமினியம்: 99.0–99.95%
- தாமிரம்: 0.05–0.20%
- இரும்பு: 0.95%
- மாங்கனீசு: 0.05%
- சிலிக்கன்: 0.95%
- துத்தநாகம்: 0.1%
- இதர வேதிப்பொருட்கள்: 0.15%
# ஆப்கானிஸ்தானின் தேசிய எதிர்ப்பு முன்னணி

**ஆப்கானிஸ்தானின் தேசிய எதிர்ப்பு முன்னணி** அல்லது **பஞ்ச்சிர் கிளர்ச்சிக் குழு** (**Panjshir resistance** or **National Resistance Front of Afghanistan**), இதனை இரண்டாம் கிளர்ச்சி என்றும் அழைப்பர். 15 ஆகஸ்டு 2021 அன்று தாலிபான்களால் காபூலின் வீழ்ச்சி அடைந்த பின்னர், தாலிபான்கள் அமைக்கும் அரசில் சம உரிமை கேட்கும் இக்குழுவினர், தாலிபான்களை எதிர்க்கும் வடக்குக் கூட்டணிப் படைகளை 17 ஆகஸ்டு 2021 முதல் சீரமைத்து வருகின்றனர். இக்கிளர்ச்சிக் குழுவின் தலைவராக அகமது ஷா மசூத்தின் மகன் அகமது மசூத் உள்ளார். மேலும் ஆப்கானித்தான் துணை அதிபர் அம்ருல்லா சலே இக்குழவில் இணைந்துள்ளார்.  
காபூலின் வீழ்ச்சிக்குப் பின்னரும் தாலிபான்களால் இதுவரை கைப்பற்றப்பட முடியாத பாஞ்ச்சிர் மாகாணத்தின் பாஞ்ச்சிர் சமவெளியை, ஆப்கானிஸ்தானின் தேசிய எதிர்ப்பு முன்னணிப் படைகளின் கட்டுப்பாட்டில் வைத்துள்ளனர்.  
தாலிபான்களை எதிர்க்கும் ஆப்கானித்தானின் ஒரே படையான ஆப்கானித்தான் தேசிய எதிரிப்பு முன்னணிப் படையின் கொரில்லாத் தாக்குதல்களில் புகழ்பெற்றவர்கள். .  
17 ஆகஸ்டு 2021 அன்று தாலிபான்களை எதிர்க்கும் ஆப்கானித்தான் துணை அதிபர் அம்ருல்லா சலே தன்னை ஆப்கானித்தானின் இடைக்கால அதிபராக அறிவித்துக் கொண்டதுடன், தாலிபான்களுக்கு எதிராக, பாஞ்ச்சிர் சமவெளியிலிருந்து போராடப் போவதாக அறிவித்தார். அம்ருல்லா சலேவின் அறிக்கையை, அகமது மசூத், ஆப்கானித்தானின் முன்னாள் பாதுகாப்பு அமைச்சர் பிஸ்மில்லா மொகம்மதி, ஆப்கானின் தஜிகிஸ்தான் தூதர் மொகம்மத் சாகீர் அக்பாரும் ஆதரித்தனர்.
இக்கிளர்ச்சிப் படையினர் தாலிபான்கள் வசமிருந்த அந்தராப் மாவட்டம், புலி இசாம் மாவட்டம் மற்றும் திக் சலே மாவட்டங்களை தங்கள் ஆளுகையின் கொண்டு வந்தனர்.
# ஆப்கானிஸ்தானின் தேசிய எதிர்ப்பு முன்னணி

## இதனையும் காண்க

- அகமது மசூத்
- அம்ருல்லா சலே
- பாஞ்ச்சிர் பள்ளத்தாக்கு
# வாஜுபாய் வாலா

**வாஜுபாய் ருதாபாய் வாலா** (*Vajubhai Rudabhai Vala*) (பிறப்பு 23 ஜனவரி 1937) ஓர் இந்திய அரசியல்வாதி ஆவார். இவர் 1 செப்டம்பர் 2014 முதல் 6 ஜூலை 2021 வரை கர்நாடகாவின் 18<sup>வது</sup> ஆளுநராக இருந்தார். குர்சித் ஆலம் கானுக்குப் பிறகு கர்நாடகாவில் மிக நீண்ட காலம் ஆளுநராக இருந்தார்.  
2012 முதல் 2014 வரை குசராத்து சட்டமன்றத்தின் சபாநாயகராக வாஜுபாய் பணியாற்றினார். இவர் இன்னும் பாரதிய ஜனதா கட்சியின் உறுப்பினராக இருக்கிறார். இவர் குசதாத்து அரசாங்கத்தில் 1997 முதல் 2012 வரை நிதி, தொழிலாளர், வேலைவாய்ப்பு போன்ற பல்வேறு துறை அமைச்சராகப் பணியாற்றினார். இவர் ராஜ்கோட் தொகுதியிலிருந்து குசராத்து சட்டமன்றத்துக்கு பல முறை தேர்ந்தெடுக்கப்பட்டார்.
# வாஜுபாய் வாலா

## தொழில்

இவர், தனது அரசியல் வாழ்க்கையை ராஷ்டிரிய சுயம்சேவாக் சங்கத்தில் தொடங்கினார். பின்னர் 1971இல் பாரதீய ஜன சங்கத்தில் சேர்ந்தார். 1975இல் நெருக்கடி நிலையின் போது பதினோரு மாதங்கள் சிறையில் அடைக்கப்பட்டார். 1980களில் ராஜ்கோட் நகரத் தந்தையாக இருந்தார். பின்னர் ராஜ்கோட்டிலிருந்து மாநில சட்டமன்றத் தேர்தலில் போட்டியிட்டு வென்றார். 1998 முதல் 2012 வரை நிதி, வருவாய் ஆகிய துறைகளின் அமைச்சராக பணியாற்றினார். இவர் இரண்டு முறை நிதி அமைச்சராக இருந்தார். நிதியமைச்சராக குசராத்து சட்டமன்றத்தில் வரவு செலவு அறிக்கையை 18 முறை தாக்கல் செய்த சாதனையை இவர் கொண்டுள்ளார். திசம்பர் 2012இல் சட்டமன்ற சபாநாயகராக தேர்ந்தெடுக்கப்பட்டு, ஆகஸ்ட் 2014 வரை பணியாற்றினார். செப்டம்பர் 2014இல் கர்நாடக ஆளுநராக நியமிக்கப்பட்டார்.  
இவர், ராஜ்கோட் நாகரிக் சககாரி வங்கியுடன் நெருக்கமாக தொடர்பு கொண்டிருந்தார். அங்கு இவர் வங்கி சேவையை திட்டமிட்டு, ஒழுங்கமைத்து, மேம்படுத்தினார். 1975-90 காலகட்டத்தில் ஐந்து வருடங்கள் வங்கியின் தலைவராகவும் இருந்தார்.
# வாஜுபாய் வாலா

## சர்ச்சை

2018 கர்நாடக சட்டமன்றத் தேர்தலின் போது இவர் ஒரு சர்ச்சையில் சிக்கினார். இந்திய தேசிய காங்கிரசும், ஜனதா தளமும் (மதச்சார்பற்ற) தேர்தலுக்கு பிந்தைய கூட்டணி வைத்துக் கொண்டது. ஆனால், அதிக எண்ணிக்கையில் சட்டமன்ற உறுப்பினர்களை கொண்டிருந்த பாரதிய ஜனதா கட்சியை ஆட்சியமைக்க அழைத்தார். தனது பெரும்பான்மையை நிரூபிக்க புதிய முதல்வர் பி. எஸ். எடியூரப்பாவுக்கு 18 நாட்கள் அவகாசமும் அளித்தார். இவரது முடிவை நாட்டிலுள்ள அனைத்து பாஜக அல்லாத கூட்டணிக் கட்சிகளும் கடுமையாக எதிர்த்தன. மேலும் இந்த விவகாரத்தில் காங்கிரசு கட்சி உச்சநீதிமன்றத்தை அணுகியது. எந்தவொரு கூட்டணிக்கும்/கட்சிக்கும் தெளிவான பெரும்பான்மை இல்லாத நிலையில், அந்த மாநிலத்தில் யார் ஆட்சி அமைப்பது என்பதை முடிவு செய்யும் அதிகாரம் ஆளுநருக்கு உண்டு என்று உச்சநீதிமன்றம் உத்தரவிட்டது. ஆனால், அதே நீதிமன்றம் பெரும்பான்மையை நிரூபிக்க எடியூரப்பாவுக்கு இவர் வழங்கிய 18 நாள் நேர வரம்பை வெறும் 3 நாட்களாகக் குறைத்தது. மேலும் வாக்களிப்பு உள்ளிட்ட நடவடிக்கைகளை நேரடியாக ஒளிபரப்ப வேண்டும் என்றும் உத்தரவிட்டது. எடியூரப்பா தன்னால் பெரும்பான்மையை திரட்ட முடியாது என்று கூறி, சபை கூடிய பிறகு பதவி விலகினார். ஜனதா தளத்தின் எச். டி. குமாரசாமி புதிய முதல்வராக பதவியேற்க அழைக்கப்பட்டார். எனினும், 14 மாதங்களுக்குப் பிறகு, குமாரசாமியின் அரசும் கவிழ்ந்தது. பின்னர் 106 பாஜக சட்டமன்ற உறுப்பினர்களுடன் எடியூரப்பா எளிதாக மீண்டும் ஆட்சியமைத்தார்.
# நம்பிராஜன்

**நம்பிராஜன்** (*Nambirajan*) தமிழ்த் திரைப்படங்களில் பணியாற்றிய ஒரு இந்திய திரைப்பட இயக்குநர் ஆவார். அவர் 1980 களில் நிலா (1994) மற்றும் சந்திரலேகா (1995) ஆகிய படங்களை உருவாக்கும் முன் இயக்குநராக அறிமுகமானார்.
# நம்பிராஜன்

## தொழில்

ஆரம்பத்தில் ஆர். ரஞ்சித்குமார் என்ற பெயரில், நம்பிராஜன் 1980 களில் பல குறைந்த பட்ஜெட் படங்களை இயக்கினார். உதயமாகிறது (1981), மஞ்சள் நிலா (1982), குங்கும பொட்டு (1982), அன்பே ஓடி வா (1984) மற்றும் உங்களில் ஒருவன் (1985) ஆகியவை அடுத்தடுத்து இயக்கினார்.
# நம்பிராஜன்

## திரைப்படங்கள்

| ஆண்டு | திரைப்படம் | குறிப்பு |
| --- | --- | --- |
| 1981 | *உதயமாகிறது* |  |
| 1982 | *மஞ்சள் நிலா* |  |
| 1984 | *அன்பே ஓடிவா* |  |
| 1985 | *உங்களில் ஒருவன்* |  |
| 1986 | *குங்கும பொட்டு* |  |
| 1994 | *நிலா* |  |
| 1995 | *சந்திரலேகா* | } |
# குர்சித் ஆலம் கான்

**குர்சித் ஆலம் கான்** (*Khurshed Alam Khan*) (5 பிப்ரவரி 1919–20 ஜூலை 2013) ஓர் இந்திய அரசியல்வாதியாவார். இவர் இந்திய தேசிய காங்கிரசு கட்சியின் மூத்த தலைவராவார்.. 1991 முதல் 1999 வரை கர்நாடக ஆளுநராகவும், 1989 முதல் 1991 வரை கோவா ஆளுநராகவும் இருந்தார். அதற்கு முன், இவர், இந்திரா காந்தி, ராஜீவ் காந்தி ஆகியோரது அமைச்சரவையில் வெளி விவகாரத் துறையில் இணை அமைச்சராக இருந்தார். மேலும், ஜாமியா மில்லியா இஸ்லாமியா பல்கலைக்கழகத்துடன் தொடர்புடையவர் .
# குர்சித் ஆலம் கான்

## ஆரம்ப கால வாழ்க்கை

இவர், 5 பிப்ரவரி 1919 அன்று உத்தரப் பிரதேசத்தின் பரூக்காபாத் மாவட்டத்திலுள்ள பிடாரா கிராமத்தில் பிறந்தார். தனது ஆரம்பக் கல்விக்குப் பிறகு, ஆக்ரா பல்கலைக்கழகத்தில் வரலாற்றில் முதுகலைப் பட்டம் பெற்றார். இவர் அமெரிக்காவின் பென்சில்வேனியா பல்கலைக்கழகத்தில் மாணவராகவும் இருந்தார். அங்கு இவர் மேலாண்மை படிப்பில் ஒரு பாடத்தை வெற்றிகரமாக முடித்தார்.  
கான், கல்வியில் நிலையான ஆர்வம் கொண்டிருந்தார். இவர் புது தில்லி முனைவர் ஜாகிர் உசேன் நினைவு கல்லூரியின் நிர்வாகக் குழுவில் உறுப்பினராக இருந்தார். இவர் பரீதாபாத்தின் ஒய்எம்சிஏ பொறியியல் நிறுவனத்தின் ஆட்சி மன்றத் தலைவராக பணியாற்றினார். இந்திய தொழில்நுட்பக் கழகத்தின் உறுப்பினராகவும் இருந்தார்.
# குர்சித் ஆலம் கான்

## அரசியல் வாழ்க்கை

இவர், மாநிலங்களவை உறுப்பினராகவும், மக்களவை உறுப்பினராகவும் 15 ஆண்டுகளுக்கும் மேலாக இருந்த பெருமையைப் பெற்றார். இவர், 1974–84 வரை மாநிலங்களவை உறுப்பினராகவும், 1984–89 வரை எட்டாவது மக்களவை உறுப்பினராகவும் இருந்தார். இவர், பருகாபாத் தொகுதியை பிரதிநிதித்துவப்படுத்தினார். மேலும், மத்திய அமைச்சர்கள் குழுவிலும் உறுப்பினராக இருந்தார். அதில் வெளிவிவகாரம், சுற்றுலா, பயணிகள் விமானப் போக்குவரத்து, துணி மற்றும் வணிகம் போன்ற பல்வேறு துறைகளைக் கையாண்டார்.  
இவர் 18 ஜூலை 1989 அன்று கோவா ஆளுநராக நியமிக்கப்பட்டபோது தனது மக்களவை உறுப்பினர் பதவியை விட்டு விலகினார். இவர், மகாராட்டிராவின் ஆளுநராகவும் பதவி வகித்துள்ளார். 6 ஜனவரி 1991 முதல் கர்நாடக ஆளுநராகவும், கேரள ஆளுநராகவும் பதவி வகித்தார்.  
இவர், இந்தியாவின் மூன்றாவது குடியரசுத் தலைவர் சாகீர் உசேனின் மூத்த மகள் சயீதா குர்ஷித்தை மணந்ததன் மூலம் அவருக்கு மருமகன் ஆனார். முன்னாள் மத்திய வெளியுறவு அமைச்சர் சல்மான் குர்சித் இவரது மகனவார். இவருக்கு மேலும் மூன்று மகள்களும் உள்ளனர்.
# கோபால் சிங் (அரசியல்வாதி)

முனைவர் **கோபால் சிங்** (*Gopal Singh*)(1917-1990) அரசியல்வாதியும், மாயவாதியும், கவிஞரும், எழுத்தாளரும் தத்துவவாதியுமாவார். இவர் கோவா ஆளுநராகவும் நாட்டின் சிறுபான்மையினர் ஆணையத்தின் முன்னாள் தலைவராகவுமிருந்தார்.  
கோவாவின் துணை நிலை ஆளுநராக இருந்த இவர், மே 1987 முதல் கோவா மாநிலத்தின் ஆளுநராகவும், நாகாலாந்தின் ஆளுநராகவும் இருந்தார். 3 ஏப்ரல் 1962 முதல் 2 ஏப்ரல் 1968 வரை மாநிலங்களவை உறுப்பினராக நியமிக்கப்பட்டார்.  
ஓர் எழுத்தாளரான இவர், சீக்கிய வேதமான *கிரந்த சாஹிப்பை*, ஆங்கிலத்தில் மொழிபெயர்த்தார். ஆங்கில-பஞ்சாபி அகராதி, குரு நானக், குரு கோவிந்த் சிங் ஆகியோரின் வாழ்க்கை வரலாற்றாசிரியரும் ஆவார்.
# இரத்தினேஸ்வரர் மகாதேவர் கோயில்

**இரத்தினேஸ்வரர் மகாதேவர் கோயில்** (**Ratneshwar Mahadev Mandir**) (இந்தி: रत्नेश्वर महादेव मंदिर) இந்தியாவின் உத்தரப் பிரதேச மாநிலத்தின் வாராணசி நகரத்தில் கங்கை ஆற்றின் கரையில் அமைந்த மணிகர்ணிகா படித்துறையில் அமைந்த, சிவன் கோயில் ஆகும். இக்கோயில் கங்கை ஆற்றில் கரைபுரண்ட வெள்ள நீரால் தற்போது 9 பாகை அளவில் சாய்ந்துள்ளது. எனவே இக்கோயிலை உள்ளூர் மக்கள் 'சாய்ந்த கோயில்' என்றும் அழைப்பர். மழைக்காலங்களில் இக்கோயிலின் கர்ப்பக்கிரகம் நீரில் அமிழ்ந்திருப்பதால், கோடைக்காலத்தில் மட்டும் கருவறையைப் பார்க்கலாம்.
மகாராணி அகில்யாபாய் ஓல்கர் இக்கோயிலை நகரா கட்டிடக்க்லை நயத்தில் 1795-இல் நிறுவினார்.
# இரத்தினேஸ்வரர் மகாதேவர் கோயில்

## இதனையும் காண்க

- காசி விஸ்வநாதர் கோயில்
- வாரணாசியிலுள்ள படித்துறைகள்
# இராமேசுவர் தாக்கூர்

**இராமேசுவர் தாக்கூர்** (*Rameshwar Thakur*) (ஜூலை 28 1925 - 15 ஜனவரி 2015) இந்திய தேசிய காங்கிரசைச் சேர்ந்த மூத்த அரசியல்வாதியும் ஆவார். இவர் மத்திய பிரதேச ஆளுநராக 2009 முதல் 2011 வரையிலும், ஒடிசா ஆளுநராக 2004 முதல் 2006 வரையிலும், ஆந்திரப் பிரதேச ஆளுநராக 2006 முதல் 2007 வரையிலும், கர்நாடகா ஆளுநராக 2007 முதல் 2009 வரையிலும் இருந்தார். பட்டய கணக்கறிஞரான, இவர் 1966 முதல் 1967 வரை இந்தியாவின் பட்டய கணக்கறிஞர்கள் கழகத்தின் தலைவராகவும் இருந்தார்.
# இராமேசுவர் தாக்கூர்

## சுயசரிதை

தாக்கூர் சார்க்கண்டின் கோடா மாவட்டத்திலுள்ள தாக்கூர் காந்தி கிராமத்தில் பிறந்தார். இவர் வெள்ளையனே வெளியேறு இயக்கத்தில் பங்கேற்றார். நவம்பர் 1998 முதல் நவம்பர் 2001 வரை இந்திய சாரணர் சங்கத்தின் தலைவராக பணியாற்றினார். மீண்டும் நவம்பர் 2004 க்குப் பிறகு. தாக்கூர் ஆகஸ்ட் 21, 2007 அன்று கர்நாடகத்தின் 15வது ஆளுநராக பொறுப்பேற்றார்.  
ஜூன் 24, 2009 அன்று இவர் மத்திய பிரதேச ஆளுநராக மாற்றப்பட்டார். இவர் 15 ஜனவரி 2015 அன்று தில்லியில் இறந்தார்.  
இவர் நர்மதா என்பவரை மணந்தார். இவர்களுக்கு இரண்டு மகன்களும், இரண்டு மகள்களும் உள்ளனர்.
# 2020 கோடைக்கால இணை ஒலிம்பிக் விளையாட்டுக்கள்

**2020 கோடைக்கால இணை ஒலிம்பிக் விளையாட்டுக்கள்** (**Tokyo 2020 Paralympic Games**), மெய்வல்லுநர்களுக்கான பல்துறை விளையாட்டுப் போட்டிகள் பன்னாட்டு இணை ஒலிம்பிக் குழுவினரால் நடத்தப்படுகிறது. இப்போட்டிகள் ஜப்பான் நாட்டின் டோக்கியோ நகரத்தில் 24 ஆகஸ்டு 2021 முதல் 5 செப்டம்பர் 2021 வரை நடைபெறுகிறது. இந்த இணை ஒலிம்பிக் விளையாட்டுக்கள் ஏற்கனவே டோக்கியோவில் நடைபெற்ற 2020 கோடைக்கால ஒலிம்பிக் விளையாட்டுப் போட்டிகளைத் தொடர்ந்து நடைபெறுவதாகும்.
# 2020 கோடைக்கால இணை ஒலிம்பிக் விளையாட்டுக்கள்

## விளையாட்டுகள்

### போட்டிகள்

163 நாடுகளின் 4,535 மாற்றுத்திறன் படைத்த விளையாட்டு வீரர்கள் கலந்து கொள்ளும், 2020 கோடைக்கால இணை ஒலிம்பிக் போட்டியில் 24 வகையான விளையாட்டுகளில் 539 வகையான இணை ஒலிம்பிக் விளையாட்டுக்கள் நடத்தப்படுகிறது. தற்போது இறகுப்பந்தாட்டம் மற்றும் டைக்குவாண்டோ போட்டிகள் புதிதாக சேர்க்கப்பட்டுள்ளது. ஆனால் பாய்மரப் படகோட்டம் மற்றும் கால்பந்தாட்டப் போட்டிகள் நீக்கப்பட்டுள்ளன.
# 2020 கோடைக்கால இணை ஒலிம்பிக் விளையாட்டுக்கள்

## விளையாட்டுகள்

### இந்திய வீரர்கள்

இந்த இணை ஒலிம்பிக் விளையாட்டுக்களில் இந்தியாவின் சார்பில் மாரியப்பன் தங்கவேலு உள்ளிட்ட 54 மாற்றுத் திறன் படைத்த விளையாட்டு வீரர்கள் தடகளம், வில்வித்தை, இறகுப்பந்தாட்டம், மேசைப்பந்தாட்டம், குறி பார்த்துச் சுடுதல், டைக்குவாண்டோ, நீச்சல், பளு தூக்குதல் மற்றும் படகுப்போட்டிகளில் கலந்து கொள்கிறார்கள்.
# 2020 கோடைக்கால இணை ஒலிம்பிக் விளையாட்டுக்கள்

## இந்திய வீரர்கள் வென்ற பதக்கங்கள்

1960-இல் தொடங்கப்பட்ட பாரா ஒலிம்பிக் போட்டிகளில், ({2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளுக்கு]] முன்பு வரை இந்தியா மொத்தமாகவே 12 பதக்கங்களை மட்டுமே வென்றிருந்தது. ஆனால் இந்த முறை {2020 கோடைக்கால ஒலிம்பிக் விளையாட்டுப் போட்டிகள்|2021 டோக்கியோ பார-ஒலிம்பிக் போட்டிகளில்]] இந்தியா 19 பதக்கங்களை வென்று, பதக்கப் பட்டியலில் 24-வது இடத்தில் உள்ளது. இந்திய வீரர்கள் 5 தங்கம், 8 வெள்ளி மற்றும் 6 வெண்கலப் பதக்கங்கள் வென்றனர்.  
| பதக்கம் | பெயர் | விளையாட்டு | நிகழ்வு | நாள் |
| --- | --- | --- | --- | --- |
| பவினா படேல் | மேசைப்பந்தாட்டம் | மகளிர் ஒற்றையர் class 4 பிரிவு | 29 சூலை 2021 |  |
| நிசாத் குமார் | உயரம் தாண்டுதல் | ஆடவர் T 47 பிரிவு | 29 ஆகத்து 2021 |  |
| அவனி லெகரா | குறி பார்த்துச் சுடுதல் | மகளிர் 10 மீட்டர்
SH 1 பிரிவு | 30 ஆகத்து 2021 |  |
| யோகேஷ் கதுனியா | வட்டு எறிதல் | ஆடவர் F 56 பிரிவு | 30 ஆகத்து 2021 |  |
| தேவேந்திர ஜஜாரியா | ஈட்டி எறிதல் | ஆடவர் F 46 பிரிவு | 30 ஆகத்து 2021 |  |
| சுந்தர் சிங் குர்ஜார் | ஈட்டி எறிதல் | ஆடவர் F 46 பிரிவு | 30 ஆகத்து 2021 |  |
| சுமித் ஆன்டில் | ஈட்டி எறிதல் | ஆடவர் F 64 பிரிவு | 30 ஆகத்து 2021 |  |
| மாரியப்பன் தங்கவேலு | உயரம் தாண்டுதல் | ஆடவர் T42 பிரிவு | 31 ஆகத்து 2021 |  |
| சரத் குமார் | உயரம் தாண்டுதல் | ஆடவர் T 42 பிரிவு | 31 ஆகத்து 2021 |  |
| சிங்ராஜ் அதான | சிறு கைத்துப்பாக்கியால் சுடுதல் | ஆடவர் 10 மீட்டர் பிரிவு | 31 ஆகத்து 2021 |  |
| அவனி லெகரா | குறி பார்த்துச் சுடுதல் | மகளிர் 50 மீட்டர்
SH 1 பிரிவு | 3 செப்டம்பர் 2021 |  |
| பிரவீன் குமார் | உயரம் தாண்டுதல் | ஆடவர் T 64 பிரிவு | 3 செப்டம்பர் 2021 |  |
| அர்விந்தர் சிங் | வில்வித்தை | ஆடவர் தனிநபர் (ரிகர்வ் பிரிவு) | 3 செப்டம்பர் 2021 |  |
| மணீஷ் நர்வால் | சிறு கைத்துப்பாக்கியால் சுடுதல் | ஆடவர் 50 மீட்டர் கலப்பு SH 1 பிரிவு | 4 செப்டம்பர் 2021 |  |
| சிங்ராஜ் அதான | சிறு கைத்துப்பாக்கியால் சுடுதல் | ஆடவர் 50 மீட்டர் கலப்பு SH 1 பிரிவு | 4 செப்டம்பர் 2021 |  |
| பிரமோத் பகத். | இறகுப் பந்தாட்டம் | ஆடவர் ஒற்றையர் SL3 பிரிவு | 4 செப்டம்பர் 2021 |  |
| மனோஜ் சர்க்கார் | இறகுப் பந்தாட்டம் | ஆடவர் ஒற்றையர் SL3 பிரிவு | 4 செப்டம்பர் 2021 |  |
| கிருஷ்ண நாகர் | இறகுப் பந்தாட்டம் | ஆடவர் ஒற்றையர் SH6 பிரிவு | 5 செப்டம்பர் 2021 |  |
| சுகாஸ் யதிராஜ் | இறகுப் பந்தாட்டம் | ஆடவர் ஒற்றையர் SL-4 பிரிவு | 5 செப்டம்பர் 2021 |  |
# 2020 கோடைக்கால இணை ஒலிம்பிக் விளையாட்டுக்கள்

## நிறைவு விழா

ஜப்பான் தேசிய மைதானத்தில் நிறைவு விழா நிகழ்ச்சி 2021 செப்டம்பர் 5 அன்று நடைபெற்றது. முதலில் கடந்த 13 நாட்கள் நடந்த போட்டி நிகழ்ச்சிகளின் முக்கிய வீடியோ காண்பிக்கப்பட்டது. இசை, நடன நிகழ்ச்சி நடத்தப்பட்டது. ஜப்பான் நாட்டு தேசியக் கொடி ஏற்றப்பட்டு, தேசிய கீதம் இசைக்கப்பட்டது. அதன்பின், வீரர், வீராங்கனைகளின் அணிவகுப்பு நடந்தது. இரண்டு பதக்க்கங்களை வென்ற துப்பாக்கி சுடுதல் வீராங்கனை அவனி லெகரா சக்கர நாற்காலியில் அமர்ந்தபடி இந்தியாவின் மூவர்ணக் கொடியை ஏந்தி வந்தார். .  
நிறைவு விழாவின் போது நடன கலைஞர்கள் உற்சாகமாக நடனமாடினர். போட்டியை வெற்றிகரமாக நடத்திய ஒருங்கிணைப்பாளர்களுக்கு பாராட்டு தெரிவிக்கப்பட்டது. தொடர்ந்து நடன கலைஞர்களின் இசை நிகழ்ச்சி நடந்தது. பின், பாராலிம்பிக் கொடி இறக்கப்பட்டு, வரும் 2024ல் நடக்கவுள்ள பாரிஸ் நகர நிர்வாகியிடம் ஒப்படைக்கப்பட்டது. டோக்கியோ பாராலிம்பிக் ஒருங்கிணைப்பு குழு தலைவர் சீகோ ஹஷிமோடோ, போட்டியில் பங்கேற்ற வீரர், வீராங்கனைகள், போட்டியை வெற்றிகரமாக நடத்த உதவிய அனைவருக்கும் நன்றி தெரிவித்தார். சிறப்புரையாற்றிய பன்னாட்டு பாராலிம்பிக் குழு தலைவர் ஆன்ட்ரூ பார்சன்ஸ், ஜப்பான் நகர மக்கள், போட்டி ஒருங்கிணைப்பாளர்கள், போட்டியில் பங்கேற்றவர்களுக்கு நன்றி தெரிவித்தார். பின், டோக்கியோ பாராலிம்பிக் நிறைவு பெற்றதாக முறைப்படி அறிவித்தார். அடுத்த பாராலிம்பிக் பாரிசில் நடக்கும் என்று தெரிவித்தார். அதன்பின் பாராலிம்பிக் ஜோதி அணைக்கப்பட்டது. முடிவில் கண்கவர் வாணவேடிக்கையுடன் நிறைவு விழா நிகழ்ச்சி முடிந்தது.
# 2020 கோடைக்கால இணை ஒலிம்பிக் விளையாட்டுக்கள்

## பதக்கப்பட்டியல்

<onlyinclude></onlyinclude>
# 2020 கோடைக்கால இணை ஒலிம்பிக் விளையாட்டுக்கள்

## இதனையும் காண்க

- 2020 கோடைக்கால ஒலிம்பிக் விளையாட்டுப் போட்டிகள்
# தவளைவாயன்

**தவளைவாயன்** (*Frogmouths*) என்பது ஒரு இரவாடி பறவை ஆகும். இது பக்கியுடன் தொடர்புடைய ஒரு பறவை. இந்தப் பறவைகளானது இந்தோமலேயா மற்றும் ஆத்திரேலியப் பகுதிகளில் பரவியுள்ளன.
# தவளைவாயன்

## உயிரியல்

இவற்றிற்கு அமைந்துள்ள பெரிய தட்டையான அகன்ற தவளை போன்ற அலகுக்காக இப்பெயரைப் பெறறன. இவறறின் இந்த வாயமைப்பு பூச்சிகளைப் பிடிக்க ஏதுவாக உள்ளது. இவற்றின் பறக்கும் ஆற்றல் பலவீனமானது. இவை பகலில் கிளைகளில் படுத்து ஓய்வெடுக்கிறன. இவற்றின் உடலில் உள்ள நிற அமைப்புகளால் உருமறைப்பு பெறுகின்றன. இவை மரக் கிளைக் கவையில் மூன்று வெள்ளையான முட்டைகள் வரை இடுகின்றன. முட்டைகளை இரவில் பெண் பறவையும், பகலில் ஆண் பறவையும் அடைகாக்கின்றன. இந்தப் பறவை இனங்களில் ஆத்திரேலியா மற்றும் நியூ கினியாவில் காணப்படும் மூன்று வகையான தவளை வாயன்கள் பெரிய பறவைகள் ஆகும். அவை பாரிய தட்டையான பரந்த அலகுகுகளைக் கொண்டுள்ளன. அவை சிறிய முதுகெலும்பிளை (தவளைகள், எலிகள், முதலியன) உண்பதாக அறியப்படுகிறது. இவை சில நேரங்களில் இரையை விழுங்குவதற்கு முன்பு இரையை கல்மீது அடிப்பதாகவும் அறியப்படுகிறது. வெப்பமண்டல ஆசியாவில் பத்து வகையான தவளைவாயன்கள் காணப்படுகின்றன. அவை சிறிய, வட்டமான அலகுகளைக் கொண்டுள்ளன. மேலும் அவை முக்கியமாக பூச்சிகளை உணவாக உட்கொள்கின்றன. *பொடர்கஸ்* மற்றும் *பாட்ராக்கோஸ்டோமஸ்* ஆகிய இரண்டு வகையான தவளைவாயன்களின் அலகின் அடிப்பகுதியைச் சுற்றி *முள்ளரும்புகள்* உள்ளன. இதில் *பாட்ராச்சோஸ்டோமஸ்* தவளை வாயன்கள் நீளமான முள்ளரும்புகளைக் கொண்டவை. அவை பூச்சி இரையிலிருந்து கண்களைப் பாதுகாக்க இருக்கலாம்.
# அம்பேத்கரின் இருபத்திரண்டு உறுதிமொழிகள்

, நாக்பூரில் அமைந்துள்ள 22 உறுதிமொழிகளின் கல்வெட்டு]]
பௌத்த மதத்துக்கு மாறிய பின்பு, அம்பேத்கர் 22&nbsp;உறுதிமொழிகளை ஏற்றதோடு, தமது ஆதரவாளர்களையும் அவ்வுறுதிமொழிகளை ஏற்குமாறு கேட்டுக்கொண்டார். திருநிலைப்படுத்தப்பட்ட பிறகு, அம்பேத்கர் தம்மைப் பின்பற்றியோருக்கு *தம்ம தீட்சா* வழங்கினார். இந்நிகழ்வில் மும்மணிகள் மற்றும் ஐந்து நல்லொழுக்கங்கள் வழங்கப்பட்டபின் 22 உறுதிமொழிகளும் ஏற்கப்பட்டன. 14 அக்டோபர் 1956 அன்று நாக்பூரின் சந்திரபூரில், அம்பேத்கர் மற்றொரு பாரிய பொது மத மாற்ற விழாவை நடத்தினார்.  
இவ்வுறுதிமொழிகள் நவயான பௌத்தத்தின் சமூகச் சீர்திருத்தக் கூறுகளையும், பௌத்த மதத்தின் முற்காலப் பிரிவுகளிலிருந்தான நவயான பௌத்தத்தின் அடிப்படை விலகலையும் பிரதிபலித்து நிற்கின்றன.
# இலங்கை தவளைவாயன்

**இலங்கை தவளைவாயன்** (Sri Lanka frogmouth, அறிவியல் பெயர்: *Batrachostomus moniliger*) என்பது ஒரு சிறிய தவளைவாயன் பறவை இனம் ஆகும். இவை தென்னிந்தியாவின் மேற்குத் தொடர்ச்சி மலையிலும், இலங்கையிலும் காணப்படுகின்றன. இவை பக்கிகளுடன் தொடர்புடைய பறவைகள் ஆகும். காடுகளில் காணப்படும் இரவாடியான இதன் உடல் நிறமானது இலைச் சருகுகளை ஒத்திருக்கிறது. இந்த பறவைகள் அமைதியாக மரக் கிளைகளின் மீது அமர்ந்திருக்கும்போது உருமறைப்பால் பார்வையில் படுவது கடினமாகும். இவை மரத்தில் தங்களுக்கு பிடித்த ஒரு இடத்தில் தங்குகின்றன. அதற்கு தொந்தரவு நேராதவரை தொடர்ந்து அதே இடத்தைப் பயன்படுத்துகிறன்றன. இவை ஒரு விசித்திரமான ஒலியை எழுப்புகின்றன. பொதுவாக விடியலிலும், அந்தியிலும் ஒலியை எழுப்புகின்றன. இவற்றின் உடலில் உள்ள நிறத் திட்டுகளானது பாலினங்களுக்கு ஏற்ப சற்று வேறுபடுகின்றது.
# இலங்கை தவளைவாயன்

## விளக்கம்

மைனா அளவுள்ள இலங்கை தவளைவாயன் நீளம் வரை வளர்கின்றது. இதன் அலகு ஆலிவ் பழுப்பு நிறத்திலும், விழிப்படலம் மஞ்சள் நிறத்திலும் இருக்கும். இதன் கால்கள் லேசான சிவப்புத் தோய்ந்த கருஞ்சாம்பல் நிறத்தில் இருக்கும். கால்களின் பெரும்பகுதியை தூவிகள் மறைத்து இருக்கும். இதன் அலகு அகன்று தவளை போன்ற தோற்றத்தை இதற்குத் தருகிறது. பிற தவளைவாயன்களைப் போலவே, இந்த இனப் பறவையும் அகலமான அலகுடன் கூடிய பெரிய தலையும் அதில் முன்னோக்கி காணப்படும் கண்களையும் கொண்டு பரந்த இருநோக்கி பார்வையைக் கொண்டுள்ளது. இந்த இனத்தைச் சேர்ந்த மற்ற பறவைகளுடன் ஒப்பிடுகையில், இது சிறிய இறக்கைகளைக் கொண்டுள்ளது.  
ஆண் பறவை உடலின் மேல் தோற்றம் கருஞ்சாம்பல் நிறப் பெரும்புள்ளிகளாக அமைந்துள்ளது. கழுத்தில் ஒரு வெள்ளைப் பட்டையைக் காணலாம். தோள்பட்டை இறகுகள் வெண்மையாக இருக்கும். வால் வெளுத்துக் குறுக்குப் பட்டைகளோடு காணப்படும். உடலின் கீழ்ப்பகுதி கருஞ்சாம்பல் நிறப் பெரும் புள்ளிகளோடு காணப்படும், என்றாலும் வயிறு சற்று வெளுத்துக் காணப்படும்.  
பெண் பறவையின் மேல் தோற்றம் வெளிர் கருஞ்சிவப்பாக இருக்கும். வயிறு ஆணைக் காட்டிலும் வெளுத்திருக்கும்
# இலங்கை தவளைவாயன்

## வாழ்விடமும், பரவலும்

இந்த இனம் தென்மேற்கு இந்தியாவின் மேற்கு தொடர்ச்சி மலைகளிலும், இலங்கையிலும் காணப்படுகிறது. இதன் வாழ்விடம் வெப்பமண்டல காடுகள் ஆகும். இவை பொதுவாக அடர்த்தியான மரங்களை வாழிடமாகக் கொண்டவை. இவை சில நேரங்களில் பெருந்தோட்டங்கள் உட்பட மிகவும் தொந்தரவான வாழ்விடங்களிலும் காணப்படலாம். உருமறைப்பு மற்றும் இரவாடுதல் பழக்கத்தின் காரணமாக இவை இருப்பது பார்வையில் படாமல் போகலாம்.
# இலங்கை தவளைவாயன்

## நடத்தை

)]]
இந்த தவளைவாயனானது, பகல்நேரங்களில் அரிதாக தங்கும் இடங்களிலில் தெரியும். இது பல மாதங்கள் ஒரே இடத்தை இருப்பிடமாக பயன்படுத்துகிறது. இது பூச்சிகளை உணவாக கொள்கிறது. அவற்றை பறக்கும்போது பிடிக்கிறது அல்லது தரையில் அல்லது மரக் கிளைகளிலிருந்து பிடிக்கிறது. இதில் ஆண் பெண் என இருபால் பறவைகளும் அந்தி நேரத்தில் குரல் எழுப்புகிறது.  
இப்பறவைகளின் இனப்பெருக்க காலமானது தென்னிந்தியாவில் சனவரி முதல் ஏப்ரல் வரை, இலங்கையில் பெப்ரவரி முதல் மார்ச் வரை ஆகும். இதன் கூடானது அடியில் பாசிகளையும், அடி இறகுகளையும் கொண்ட திண்டால் ஆனது. கூடின் வெளிப்புறமானது இலைக்கன் மற்றும் பட்டைகளால் மூடப்பட்டிருக்கும். இப்பறவை வெள்ளையான ஒற்றை முட்டையை மட்டும் இட்டு அடைகாக்கும். முட்டையை பகலில் பெரும்பாலும் ஆண் அடைகாக்கிறது. இரவில் இரண்டும் தங்கள் பொறுப்பை பகிர்ந்து கொள்கின்றன. குஞ்சு பொறித்த பிறகு, ஆண் கூட்டை அழிக்கிறது. தவளைவாயன் இணைகள் பெரும்பாலும் ஒரே கிளையை பல கூடுகளை பயன்படுத்துகின்றன. குஞ்சானது பெற்றோருடன் சில மாதங்கள் தங்கி, அவர்களுக்கிடையில் பதுங்கியிருக்கும்.
# செங்கல்பட்டு மாவட்டத்திலுள்ள கல்வி நிலையங்கள்

**செங்கல்பட்டு மாவட்டத்திலுள்ள** கல்வி நிலையங்கள் என்பது தமிழகத்தின் செங்கல்பட்டு மாவட்டத்திலுள்ள கல்வி நிலையங்களைப் பற்றியதாகும்.
# செங்கல்பட்டு மாவட்டத்திலுள்ள கல்வி நிலையங்கள்

## பல்கலைக்கழகங்கள்

- திரு. இராமசாமி நினைவுப் பல்கலைக்கழகம்
- இந்துசுத்தான் பல்கலைக்கழகம்
- பாரத் பல்கலைக்கழகம்
- பி. எஸ். அப்துர் ரகுமான் பல்கலைக்கழகம்,வண்டலூர்
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### மருத்துவ கல்லூரிகள்

- செங்கல்பட்டு மருத்துவக் கல்லூரி
- மத்திய தொழுநோய் கற்பித்தல் & ஆராய்ச்சி நிறுவனம், செங்கல்பட்டு
- ஸ்ரீ சாய் ராம் ஹோமியோபதி மருத்துவக் கல்லூரி மற்றும் ஆய்வு மையம், தாம்பரம்
- ஸ்ரீ சாய் ராம் சித்தா ஆயுர்வேதா மற்றும் ஹோம்மியோபதி மருத்துவக் கல்லூரி, தாம்பரம்
- ஸ்ரீ சாய் ராம் மருத்துவக் கல்லூரி, சென்னை
- ஸ்ரீ சாய் ராம் ஆயுர்வேத மருத்துவக் கல்லூரி மற்றும் ஆராய்ச்சி மையம், சென்னை
- ஸ்ரீ பாலாஜி மருத்துவக் கல்லூரி மற்றும் மருத்துவமனை
- தாகூர் மருத்துவக் கல்லூரி, வண்டலூர்
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### பல் மருத்துவ கல்லூரிகள்

- ஆசான் நினைவுப் பல் மருத்துவக் கல்லூரி மற்றும் மருத்துவமனை, செங்கல்பட்டு
- ஸ்ரீ பாலாஜி பல் மருத்துவக் கல்லூரி மற்றும் மருத்துவமனை
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### ஆசிரியர் பயிற்சி கல்லூரிகள்

- எஸ்.ஆர்.எம். ஆசிரியர் கல்வி மற்றும் ஆராய்ச்சி பள்ளி
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### கணிதவியல் கல்லூரிகள்

- சென்னை கணிதவியல் கழகம்,சிறுசேரி
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### மேலாண்மை கல்லூரிகள்

- எஸ்ஆர்எம் மேலாண்மை கல்லூரி
- ஸ்ரீ சாய் ராம் மேலாண்மை கல்லூரி
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### கலை அறிவியல் கல்லூரிகள்

- இராசேசுவரி வேதாசலம் அரசினர் கலைக் கல்லூரி
- இந்துஸ்தான் கலை மற்றும் அறிவியல் கல்லூரி
- சென்னை கிறித்துவக் கல்லூரி,தாம்பரம்
- அன்னை தெரசா கலை மற்றும் அறிவியல் கல்லூரி
# செங்கல்பட்டு மாவட்டத்திலுள்ள கல்வி நிலையங்கள்

## கல்லூரிகள்

### பொறியியல் கல்லூரிகள்

- ஈஸ்வரி பொறியியல் கல்லூரி
- எஸ். ஆர். எம் வள்ளியம்மை பொறியியல் கல்லூரி
- ஆசான் மெமோரியல் பொறியியல் & தொழில்நுட்பக் கல்லூரி, செங்கல்பட்டு
- ஸ்ரீ ஆண்டாள் அழகர் பொறியியல் கல்லூரி, செங்கல்பட்டு
- முகமது சதக் ஏ.ஜே. பொறியியல் கல்லூரி, சிறுசேரி
- ஸ்ரீ சாய் ராம் தொழில்நுட்ப நிறுவனம் - [SSIT], சென்னை
- ஸ்ரீ சாய் ராம் என்ஜினீயரிங் கல்லூரி, சென்னை
- பாரத் அறிவியல் மற்றும் தொழினுட்பக் கழகம், சேலையூர்
- தாகூர் பொறியியல் கல்லூரி,வண்டலூர்
- ஜெருசலம் பொறியியல் கல்லூரி, சென்னை
- ஸ்ரீ இலட்சுமி அம்மாள் பொறியில் கல்லூரி, சேலையூர்
- வள்ளியம்மை பொறியியல் கல்லூரி
- ஜி.கே.எம் பொறியியல் & தொழில்நுட்பக் கல்லூரி
- பி.எஸ். அப்துர் ரஹ்மான் பிறை பொறியியல் கல்லூரி
- பிரின்ஸ் ஸ்ரீ வெங்கடேஸ்வரா பத்மாவதி பொறியியல் கல்லூரி
# கும்பகோணம் மாநகராட்சி

**கும்பகோணம் மாநகராட்சி** *(Kumbakonam City Corporation)* என்பது இந்தியாவில் தென்மாநிலமான தமிழ்நாட்டின் தஞ்சாவூர் மாவட்டத்தில் அமைந்துள்ள கும்பகோணம் மாநகராட்சியின் தலைமையிடம் ஆகும். தமிழ்நாட்டின் 16-வது மாநகராட்சியாக 24.08.2021 அன்று தமிழக சட்டப்பேரவையில் விதி எண் 110ன் கீழ் தமிழக முதலமைச்சர் அறிவித்தார். 15 அக்டோபர் 2021 அன்று 16-வது மாநகராட்சியாக கும்பகோணம் மாநகராட்சியை நிறுவ தமிழ்நாடு அரசு ஆணை பிறப்பிக்கப்பட்டது.
# கும்பகோணம் மாநகராட்சி

## கும்பகோணம் நகராட்சி

கும்பகோணம் 1866-ம் ஆண்டு முதல் நகராட்சியாகச் செயல்பட்டு வருகிறது. 4.96 சதுர மைல் பரப்பளவு கொண்ட இந்நகரில் 2011-ம் ஆண்டு கணக்கின்படி 1,40,113 பேர் 45 வார்டுகளில் வசித்து வருகின்றனர். 1866-ம் ஆண்டு மூன்றாம் நிலையாகவும், 1949 -லிருந்து முதல் நிலையாகவும், 1974-லிருந்து தேர்வு நிலை நகராட்சியாகவும், 1998 முதல் சிறப்பு நிலை நகராட்சியாகவும் செயல்பட்டு வருகிறது.  
- மாநகராட்சி மேயர்* ரா.சரவணன்.(காங்கிரஸ்)
- துணை மேயர்* சு.ப. தமிழழகன்.(திமுக)
- மாநகராட்சி ஆணையர்* ம.செந்தில்முருகன்.
# கும்பகோணம் மாநகராட்சி

## மாநகராட்சிப் பகுதிகள்

புதிதாக உருவாக்கப்பட்ட கும்பகோணம் மாநகராட்சி பகுதியில் கும்பகோணம் நகராட்சி, தாராசுரம் பேரூராட்சி, வலையப்பேட்டை ஊராட்சியின் பகுதிகள், பாபுராஜபுரம் ஊராட்சியின் பகுதிகள், அசூர் ஊராட்சியின் பகுதிகள் , பழவந்தான்கட்டளை ஊராட்சி, பெருமாண்டி ஊராட்சி முழுமையாக, கொரநாட்டுக்கருப்பூர் ஊராட்சி முழுமையாக, சாக்கோட்டை ஊராட்சி முழுமையாக, உமாமகேஸ்வரபுரம் ஊராட்சியின் பகுதிகள், தேப்பெருமாநல்லூர் ஊராட்சியின் பகுதிகள், ஏராகரம் ஊராட்சியின் பகுதிகள் மற்றும் மலையப்பநல்லூர் ஊராட்சியின் பகுதிகளைக் கொண்டது.
# கும்பகோணம் மாநகராட்சி

## மாநகராட்சி பரப்பளவு

கும்பகோணம் நகராட்சி-யாக செயல்பட்டபோது சுமார் 12.58 சதுர கிலோமீட்டர் ஆக இருந்தது. தற்போது மாநகராட்சியாக தரம் உயர்த்தப்பட்ட பின்னர் இதன் பரப்பளவு சுமார் 42.95 சதுர கிலோ மீட்டராக உள்ளது. மற்றும் 48 வார்டுகளாக பிரிக்கப்பட்டுள்ளது
# கும்பகோணம் மாநகராட்சி

## மாநகராட்சி தேர்தல், 2022

2022-ஆம் ஆண்டில் இம்மாநகராட்சியின் 48 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 42 வார்டுகளையும், அதிமுக 3 வார்டுகளையும், சுயேச்சைகள் 3 வார்டுகளையும் கைப்பற்றினர். மேயர் மற்றும் துணை மேயர் மறைமுக தேர்தலில் காங்கிரஸ் கட்சியின் கே. சரவணன் மற்றும் திமுகவின் தமிழழகன் துணை மேயராக வெற்றி பெற்றனர்.
# கும்பகோணம் மாநகராட்சி

## சுற்றுலா & ஆன்மீகத் தலங்கள்

கும்பகோணம் நகரத்தின் மையத்தில் ஆதிகும்பேசுவர சுவாமி கோயில் அமைந்துள்ளது.  
- 12 ஆண்டுகளுக்கு ஒருமுறை வரும் மாசி மகம் திருவிழா மகாமகக் குளம் மையத்தில் அமைந்துள்ளது.
- திருநாகேஸ்வரத்தில் ராகுஸ்தலம் என்றழைக்கப்படும் திருநாகேசுவரம் நாகநாதசுவாமி கோயில் அமைந்துள்ளது.
- 108 திவ்ய தேசங்களில் ஒன்றான திருப்பதிக்கு அடுத்தபடியாக கும்பகோணம் சாரங்கபாணி சுவாமி கோயில் நகரின் மையப்பகுதியில் அமைந்துள்ளது.
- தென் திருப்பதி என்றழைக்கப்படும் உப்பிலியப்பன் கோயில்
- தாராசுரம் ஐராவதேசுவரர் கோயில்
- கணித மேதை சீனிவாச இராமானுசன் வாழ்ந்த இல்லம் கும்பகோணம் நகரின் மையப்பகுதியில் நினைவு இல்லமாக அமைந்துள்ளது.
- ஆறுபடை வீடுகளில் ஒன்றான சுவாமிமலை சுவாமிநாதசுவாமி கோயில் சுவாமிமலையில் அமைந்துள்ளது.
# கும்பகோணம் மாநகராட்சி

## இதனையும் காண்க

- தமிழ்நாட்டின் மாநகராட்சிகள்
# தனியுடைமை குடியேற்றம்

**தனியுடைமை குடியேற்றம்** (proprietary colony) என்பது 17ஆம் நூற்றாண்டில் வட அமெரிக்காவிலும் கரிபியனிலும் பெரும்பாலும் அமைந்திருந்த ஆங்கிலக் குடியேற்ற வகையைக் குறிப்பதாகும். பிரித்தானியப் பேரரசில், அனைத்து நிலங்களும் மன்னருக்கே உரிமையானது; அதனை தமது விருப்பப்படி பிரிப்பதற்கான மேதகு உரிமை அவருக்கே உடையது. எனவே அனைத்து குடியேற்றச் சொத்துக்களும் அரசப் பட்டயங்கள் மூலம் தனியுரிமை, அரசுடைமை, இணையுடைமை,வரைமொழியுடைமை என்ற நான்கு வகைகளில் ஒன்றாகப் பிரிக்கப்பட்டிருந்தன. இங்கிலாந்தின் இரண்டாம் சார்லசு தனது கவனம் முழுமையாக பிரித்தானியாவின் மீதிருக்க வசதியாக தனது கூட்டாளிகளுக்கு குடியேற்றங்களை தனியுடைமை பகுப்பில் பகிர்ந்தளித்திருந்தார். அவரது அரச பட்டயங்கள் மூலம் அளிக்கப்பட்ட இந்தக் குடியேற்றங்களில் அவர்கள் முதலீடு செய்யவும் தன்னாட்சி புரியவும் வாய்ப்பு நல்கியது. தனியுரிமையாளர் ஆட்சியாளராக இருப்பினும் மன்னருக்கும் ஆங்கில சட்டத்திற்கும் கட்டுப்பட்டவராக இருந்தார். இவ்வாறாக சார்லசு II நியூ ஆம்ஸ்டர்டாமை தனது தம்பி யார்க் இளவரசருக்கு அளித்தார்; அவர் அதனை நியூயார்க் மாகாணம் எனப் பெயரிட்டார். இதேபோன்று வில்லியம் பென் என்பாருக்கு அளிக்கப்பட்ட குடியேற்றம் பென்சில்வேனியா என அழைக்கப்படலாயிற்று.  
இவ்வாறான மறைமுக ஆட்சி குடியேற்றங்களின் வளர்ச்சியாலும் நிர்வாக சிக்கல்கள் குறைந்தமையாலும் நாளடைவில் மறைந்தது. பிந்தைய ஆங்கில மன்னர்கள் ஆட்சியையும் அதிகாரத்தையும் தங்களிடமே குவியப்படுத்த விரும்பியதால் பிற்காலங்களில் குடியேற்றங்கள் *அரசக் குடியேற்றங்கள்* என அழைக்கப்பட்டன; இவற்றை மன்னரால் நியமிக்கப்பட்ட அதிகாரிகள் ஆண்டு வந்தனர்.
# 1145 அலுமினியக் கலப்புலோகம்

**1145 அலுமினியக் கலப்புலோகம்** (*1145 Aluminium alloy*) கிட்ட்த்தட்ட தூய்மையான அலுமினியத்தின் உலோகக் கலவையாகும். தாமிரம், மாங்கனீசு, மக்னீசியம், துத்தநாகம், தைட்டானியம், சிலிக்கன், இரும்பு போன்ற பிற தனிமங்கள் சிறு அளவுகளில் மாசுகளாக இதில் கலந்திருக்கும்.
# 1145 அலுமினியக் கலப்புலோகம்

## வேதி இயைபு

| அலுமினியம் | 99.45 (min) |  |
| --- | --- | --- |
| தாமிரம் | 0.05 |  |
| மாங்கனீசு | 0.05 |  |
| மக்னீசியம் | 0.05 |  |
| துத்தநாகம் | 0.05 |  |
| தைட்டானியம் | 0.03 |  |
| சிலிக்கன் + இரும்பு | எஞ்சியது | } |
# 1145 அலுமினியக் கலப்புலோகம்

## இயற்பியல் பண்புகள்

| **அடர்த்தி** | 2.6-2.8 கி/செ.மீ3 |  |
| --- | --- | --- |
| **மீள் குணகம்** | 70-80 கிகா பாசுக்கல் |  |
| **பாய்சன் விகிதம்** | 0.33 |  |
| **வெப்பக் கடத்தல்** | 227 வாட்டு/மீ.கெ | } |
# சுகமான ராகங்கள்

**சுகமான ராகங்கள்** (*Sugamana Raagangal*) என்பது1985 ஆம் ஆண்டுவெளிவந்த இந்தியத்தமிழ்த்திரைப்படமாகும், இத்திரைப்படத்தைஆர்.சுந்தர்ராஜன்இயக்கினார். இத்திரைப்படம் சி.எம். ஆறுச்சாமி மற்றும் சி.எம். நஞ்சப்பனால் தயாரிக்கப்பட்டது.இந்த படத்தில்சிவகுமார்,சரிதா,ஜீவிதாமற்றும்ராஜீவ்ஆகியோர் முக்கிய கதாபாத்திரங்களில் நடித்துள்ளனர்.இந்த படத்திற்குஎம். எஸ். விஸ்வநாதன் இசையமைத்திருந்தார்.
# சுகமான ராகங்கள்

## நடிகர்கள்

- சிவகுமார்
- சரிதா
- ஜீவிதா
- ராஜீவ்
- நிழல்கள் ரவி
- வி.கோபாலகிருஷ்ணன்
- பூர்ணம் விஸ்வநாதன் -விருந்தினர் தோற்றத்தில்
- டி.கே.எஸ் சந்திரன்
- கரிகோல்ராஜ்
- பசி நாராயணன்
- வி.எம் ஜான்
- மதன்
- கோவை ஐஎஸ் முருகேஷ்(அறிமுகம்)
- ராகினி (அறிமுகம்)
- ரவிச்சந்திரன்
# சுகமான ராகங்கள்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்தார். அனைத்துப் பாடல்களையும் கவிஞர் வாலி இயற்றினார்.  
**-  
! எண்
! பாடல்
! பாடகர்(கள்)
! பாடலாசிரியர்
! நீளம்**  
| 1 | "உன் உதடு" - | எஸ். பி. பாலசுப்பிரமணியம், வாணி ஜெயராம் | வாலி |
| --- | --- | --- | --- |
| 2 | "ஆத்தை கடக்க" | எஸ். பி. பாலசுப்பிரமணியம்,பி. சுசீலா |  |
| 3 | "என்னை தெரிஞ்ச" | எஸ். பி. பாலசுப்பிரமணியம்,வாணி ஜெயராம் |  |
| 4 | "மாமன் மகனே" | மலேசியா வாசுதேவன், வாணி ஜெயராம் |  |
| 5 | "மூன்றாம் பிறை" | பி. சுசீலா | } |
# தீட்சிதா மாணிக்கம்

**தீட்சிதா மாணிக்கம்** (*Deekshitha Manikkam*) தமிழ்த் திரைப்படங்களில் தோன்றிய ஒரு இந்திய திரைப்பட நடிகை ஆவார். "கேரள நாட்டிளம் பெண்களுடனே" (2014) என்ற தமிழ்த் திரைப்படத்தில் அறிமுகமான பிறகு, இவர், நஸ்ரியா நசீம் உடன் இணைந்து திருமணம் எனும் நிக்காஹ் (2014) படத்திலும், "ஆகம்" (2016) , "நகர்வலம்" உள்ளிட்ட படங்களில் நடித்துள்ளார்.
# தீட்சிதா மாணிக்கம்

## பின்னணி

சென்னையில் பிறந்த தீக்சிதா, எஸ்ஆர்எம் பல்கலைக்கழகத்தில் கணினி அறிவியல் பொறியியல் பட்டப்படிப்பை முடித்தார். பின்னர், *மிஸ் தென்னிந்தியா* என்ற அழகிப் போட்டியின் இறுதிப் போட்டியாளராகப் பங்கேற்பதற்கு முன், *ஹேப்பி டு பீ சிங்கிள்* என்ற வலைத் தொடரிலும் இடம் பெற்றார்.  
செப்டம்பர் 2017 இல், இவர் இசையமைப்பாளர் தரண் குமாரை மணந்தார்.
# மங்குபாய் சாகன்பாய் படேல்

**மங்குபாய் சாகன்பாய் படேல்** (*Mangubhai Chhaganbhai Patel*) ஓர் இந்திய அரசியல்வாதி ஆவார். குசராத்தைச் சேர்ந்த பாரதிய ஜனதா கட்சியின் தலைவரன இவர் மத்திய பிரதேசத்தின் தற்போதைய மற்றும் 19 வது ஆளுநராக உள்ளார். 2014இல் குசராத்து சட்டமன்றத்தின் துணை சபாநாயகராகப் பணியாற்றினார். முன்பு குஜராத் அரசாங்கத்தில் அமைச்சராக பணியாற்றியுள்ளார். படேல் நவ்சாரி தொகுதியிலிருந்து சட்டசபைக்கு தேர்ந்தெடுக்கப்பட்டார். மத்தியப் பிரதேசத்தின் 19வது ஆளுநராக 6 ஜூலை 2021 அன்று இந்தியக் குடியரசுத் தலைவரால் நியமிக்கப்பட்டார்.  
ஒரு பழங்குடித் தலைவரான இவர் 1990 முதல் 2012 வரை நவ்சாரி சட்டமன்றத் தொகுதியிலிருந்தும், 2012 முதல் 2017 வரை காந்தேவி சட்டமன்றத் தொகுதியிலிருந்தும் உறுப்பினரானார்.
# கண்பத்சிங் வெஸ்டாபாய் வாசவா

**கண்பத்சிங் வெஸ்டாபாய் வாசவா** (*Ganpatsinh Vestabhai Vasava*) ஓர் இந்திய அரசியல்வாதியும் குஜராத் அரசாங்கத்தில் அமைச்சருமாவார். பாரதிய ஜனதா கட்சியின் உறுப்பினரான இவர் 2014 முதல் 2016 வரை இந்தியாவில் குஜராத் சட்டப் பேரவைத் தலைவராக இருந்தார்.